

**R O M Â N I A** Proiect

**JUDEŢUL MUREŞ (nu produce efecte juridice) \***

**CONSILIUL LOCAL MUNICIPAL TÂRGU MUREŞ**

**VICEPRIMAR,**

**Dr. Makkai Grigore**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2019**

**privind modificarea și completarea Anexei la H.C.L. nr.276/2019**

***Consiliul local municipal Târgu Mureş, întrunit în şedinţă ordinară de lucru,***

Având în vedere Referatul de aprobare nr. 70.174 din 08.11.2019, a proiectului de hotărâre privind modificarea și completarea Anexei la H.C.L. nr.276/2019, inițiat de Direcția Impozite și Taxe Locale,

văzândRaportul Comisiilor de specialitate din cadrul Consiliului local municipal Târgu Mureș,

ținând cont de prevederile art. 32 din O.G.nr. 6/2019, privind instituirea unor facilități fiscale și ale O.M.F. nr. 3126/2019, pentru aprobarea Procedurii de anulare a obligaţiilor de plată accesorii şi privind modificarea Ordinului ministrului finanţelor publice nr. 2.810/2019 pentru aprobarea procedurii de aplicare a măsurilor de restructurare a obligaţiilor bugetare restante la 31 decembrie 2018 în cazul debitorilor care au datorii principale în cuantum mai mare sau egal cu suma de un milion lei

În temeiul art. 129 alin. (1), alin. (2) lit.b, alin.(4) lit.c, art. 133 alin. (1), art. 139 alin.3 lit.c si art. 196 alin.(1) lit.a din O.U.G. nr. 57/2019 privind Codul Administrativ

**H o t ă r ă ş t e** :

**Art. 1** **.** Se aprobă modificarea și completarea Anexei la H.C.L. nr.276/2019, astfel:

Aliniatul (16) al capitolului 4 din Anexa la H.C.L. nr./2019, se modifică și va avea următorul conținut:

*” Prezenta procedură se completează cu prevederile OG nr. 6/2019 privind instituirea unor facilități fiscale, iar în situațiile în care prezenta procedură nu dispune și cu prevederile O.M.F. nr. 3126/2019, pentru aprobarea Procedurii de anulare a obligaţiilor de plată accesorii şi privind modificarea Ordinului ministrului finanţelor publice nr. 2.810/2019 pentru aprobarea procedurii de aplicare a măsurilor de restructurare a obligaţiilor bugetare restante la 31 decembrie 2018 în cazul debitorilor care au datorii principale în cuantum mai mare sau egal cu suma de un milion lei, termenele și condițiile de acordare a facilităților fiscale interpretându-se în sensul celor prevăzute în O.M.F. nr. 3126/2019.”*

**Art. 2** Cu aducerea la îndeplinire a prevederilor prezentei hotărâri se încredinţează Executivul Municipiului Târgu Mureş prin Direcția Impozite și Taxe Locale.

**Art. 3.** În conformitate cu prevederile art. 252, alin. 1, lit. c și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Viză de legalitate**

**Secretarul Municipiului Târgu Mureş,**

**Buculei Dianora-Monica**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**